ΓΡΑΠΤΗ ΕΡΩΤΗΣΗ P-0147/00

υποβολή: Konstantinos Hatzidakis (PPE-DE) προς την Επιτροπή

(24 Ιανουαρίου 2000)

Θέμα: Προβλήματα στη λειτουργία του προγράμματος ΤΑΧΙΣ

Παρά τις διαβεβαιώσεις που παρείχε η Επιτροπή απαντώντας σε προηγούμενες ερωτήσεις μου (Ε-1802/98(1) και Ε-0044/99(2)) ότι ηλοποίηση του συγχρηματοδοτούμενου από κοινοτικά κονδύλια προγράμματος ΤΑΧΙΣ προχωρεί ομαλά βασιζόμενη προφανώς στις ανάλογες διαβεβαιώσεις που της έδωσαν οι ελληνικές αρχές επί μια ολόκληρη εβδομάδα το πρόγραμμα ΤΑΧΙΣ τέθηκε εκτός λειτουργίας λόγω σοβαρότατης βλάβης στον κεντρικόπολογιστή ΝΕΙΛΟΣ. Αποτέλεσμα της βλάβης ήταν ναπάρχουν δυσλειτουργίες στις συναλλαγές των φορολογουμένων με τις εφορίες. Ταυτόχρονα, οιπολογιστές είναι ξεπερασμένης τεχνολογίας ενώ οι σταθμοί εργασίας χρησιμοποιούν λειτουργικό σύστημα Windows 3.11 (τρεις δηλ. γενιές πιο παλαιό από τα σύγχρονα λειτουργικά συστήματα που χρησιμοποιούνται σήμερα κατά κόρο).

Θεωρεί η Επιτροπή:

1. ότι οι προδιαγραφές του τεχνολογικού εξοπλισμού συμβαδίζουν με τις τεχνολογικές εξελίξεις και ανταποκρίνονται στις ανάγκες ενός τόσο μεγάλου έργου;

2. Κρίνει επαρκές το σύστημα κατάρτισης των χρηστών των νέων τεχνολογιών συστημάτων του ΤΑΧΙΣ;

3. Εξακολουθεί να είναι ικανοποιημένη με την πρόοδο του έργου μετά τις πρωτοφανείς καθυστερήσεις σε σχέση με το χρονοδιάγραμμα ολοκλήρωσης αλλά και μετά τις μεγάλες τεχνικές ατέλειες που διαπιστώνονται στην εφαρμογή του;

4. Ποιός είναι τελικά οπεύθυνος για όλα τα προβλήματα που διαπιστώνονται σχετικά με το ΤΑΧΙΣ;

5. Ποιά είναι η γνώμη της Επιτροπής για το χρονοδιάγραμμα ολοκλήρωσης του έργου;

(1) ΕΕ C 13 της 18.1.1999, σελ. 88.

(2) ΕΕ C 297 της 15.10.1999, σελ. 140.

Απάντηση της κας Διαμαντοπούλου εξ ονόματος της Επιτροπής

(18 Φεβρουαρίου 2000)

To σχέδιο TAXIS αποτελεί σημαντικό τμήμα του επιχειρησιακού προγράμματος για τον εκσυγχρονισμό της δημόσιας διοίκησης που συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ), το Ευρωπαϊκό Κοινωνικό Ταμείο (ΕΚΤ) και τις ελληνικές αρχές.

Σύμφωνα με πληροφορίες που παρείχαν οι ελληνικές αρχές, οι προδιαγραφές του συστήματος καταρτίστηκαν κατά τρόπο ώστε να ικανοποιηθούν οι λειτουργικές ανάγκες ενός εξαιρετικά σύνθετου αποκεντρωμένου ολοκληρωμένου φορολογικού πληροφορικού συστήματος για ένα μεγάλο αριθμό διευθύνσεων οικονομικώνπηρεσιών (εφορίες) στην Ελλάδα. Βάσει των διατάξεων που προβλέπονται στιςφιστάμενες συμβάσεις οι προδιαγραφές ενημερώθηκαν με τις τελευταίες τεχνολογικές εξελίξεις, τη χρονική στιγμή της εγκατάστασης.

Η γενική γραμματεία πληροφορικών συστημάτων τουπουργείου Οικονομικών εξασφάλισε δυνατότητες εντατικής εκπαίδευσης σε τρία επίπεδα με στόχο να καλύψει τις λειτουργικές ανάγκες του σχεδίου TAXIS. Το πρώτο επίπεδο εκπαίδευσης είχε στόχο την τεχνολογική εξοικείωση των χειριστών του συστήματος με το σύστημα στο σύνολο του. Ύστερα ακολουθεί εκπαίδευση για συγκεκριμένες φορολογικές εφαρμογές και τέλος παρέχονται ευκολίες πρακτικής εξάσκησης σε πραγματικές συνθήκες εργασίας.

Οι σημαντικές καθυστερήσεις στηνλοποίηση του σχεδίου που παρατηρήθηκαν στο προπαρασκευαστικό στάδιο ήταν δικαιολογημένες λόγω της φύσης και της πολυπλοκότητας του σχεδίου. Ωστόσο, στο πλαίσιο των συνεδριάσεων της επιτροπής παρακολούθησης, το νέο χρονοδιάγραμμα που καταρτίστηκε και οι ημερομηνίες-σταθμοί για την ολοκλήρωσή του το 2001 έχουν μέχρι στιγμής τηρηθεί.